**Միքայել Աբրահամյան** (դեկտեմբերի 24, 1984(1984-12-24), Երևան, Հայկական ԽՍՀ, ԽՍՀՄ), հայ ռեփեր և դերասան, ավելի հայտնի է որպես **Միշո**։ Համարվում է Հայաստանում հիփ հոփ երաժշտության հիմնադիրը։

Վաղ կյանք
---------

Միշոն ծնվել է 1984 թվականի դեկտեմբերի 24-ին Երևանում՝ արցախցի բժշկի և ուսուցչի ընտանիքում։ Դպրոցական և ուսանողական տարիներին խաղացել է բասկետբոլ։ 2009 թվականին ավարտել է Երևանի պետական բժշկական համալսարանը և ստացել բժշկի որակավորում։

Երաժշտական գործունեություն
--------------------------

Միշոն հետաքրքրվում էր հիփ հոփով դեռ դպրոցական տարիներին։ 14 տարեկանից գրում էր բանաստեղծություններ։ Երբ առաջին անգամ լսել է հիփ հոփ երաժշտություն, մեծապես զարմացած էր, թե ինչպես կարող են երաժշտությունը և պոեզիան լինել այդքան համահունչ, ուստի որոշել է, որ ինքը ևս ցանկանում է զբաղվել դրանով։ 2000 թվականին մանկության ընկերներ Յոժի, Համոյի և իր զարմիկ Սաշի հետ Միշոն ստեղծե է «Selected from...» խումբը, որտեղ էլ առաջին անգամ գրել է հիփ հոփ ժանրի երգ հայերենով։ Նրանք գրում էին երգեր հայերեն և ռուսերեն լեզուներով։ Մեկ տարի անց առանց տեսանելի պատճառների խումբը դադարեցրել է գործունեությունը։

2001 թվականին Միշոն ծանոթացել է ՀՏ Հայկոյի հետ։ Երկու տարի հետո հրապարակվել է նրանց առաջին երգը՝ «Հայ տղեն տղայա» (իրենց խմբի անունով՝ «Հայ Տղեք»)։ Դա առաջին հիփ հոփ խումբն էր Հայաստանում։ «Հայ Տղեքը» պաշտոնապես դադարեցրել է իր գործունեությունը 2008 թվականին։ Նույն թվականին Միշոն հիմնադրել է նոր խումբ՝ «Հայ Թիմ» անունով։

2007 թվականին Միշոն սկսել է սոլո գործունեություն՝ նույն տարում թողարկված «Էկա, տեսա, ...ի» ալբոմով։ Նա հանդես է եկել որպես լուրջ քնարերգու, որը բարձրաձայնում էր իր երկրի սոցիալական խնդիրները և արգելքները։ Նրա աշխատանքն աչքի էր ընկնում ոչ միայն Հայաստանում հիփ հոփը տարածելով, այլև ստեղծագործությունների քաղաքական, քնարական բովանդակությամբ։

Դերասանական գործունեություն
---------------------------

Երաժշտության մեջ Միշոյի հաջողությունը հանգեցրել է ֆիլմերի տարբեր առաջարկների։ 2005 թվականին նա ստացավ առաջին դերը «Մեր Բակը 3» ֆիլմում, որի համար գրել է նաև սաունդթրեք («Հայ տղեքի») հետ։ 2010 թվականին նրան առաջարկվել է առաջին գլխավոր դերը «Պահանջվում է միլյոնատեր» ֆիլմում։ Այս ֆիլմի հաջողությունից հետո նրան առաջարկվել է ևս երկու դեր «Poker.Am» (2012) և «Հյուսիս-հարավ» (2015) ֆիլմերում։

Արշավներ
--------

Միշոյի ճանաչումը, նրա երաժշտությունն ու դերասանական գործունությունը նրան դարձրել են նաև տարբեր արշավների դեմք։ 2012 թվականին նրա նկարը օգտագործվել է ՁԻԱՀ-ի դեմ քարոզարշավի ժամանակ, որի նպատակն էր գտնել արյան դոնորներ վիրուսով վարակվածների համար։ Միշոյին առաջարկվել է նաև անցկացնել վարպետության դաս Թումո ստեղծարար տեխնոլոգիաների կենտրոնում, որտեղ նա սովորեցրել է երեխաներին՝ ինչպես ինքնադրսևորվել ռեպի օգնությամբ։ 2015 թվականին VivaCell-MTS-ը Միշոյին դարձրել է իր արշավների դեմքը, նկարահանել 4 գովազդային հոլովակ, նաև նրան պատվիրել գրել երգ, որը պիտի դառնար արշավի սաունդթրեքը («Super BIT»)։

Բարեգործություններ
------------------

Բժշկի արտոնագիրը ստանալուց հետո Միշոն իր երաժշտական գործունեությանը զուգահեռ շարունակել է կամավոր կատարել բժշկի աշխատանքը՝ օգնելով աղքատության մեջ գտնվող, հաշմանդամ և մանկատան երեխաներին։ Նա նաև ելույթ է ունեցել տարբեր բարեգործական համերգներում, այդ թվում՝ Blood Drive 2013 թվականին Երևանում, դրամահավաք Բրյուսելում գտնվող հայկական գյուղերի կարիքավոր ընտանիքների համար 2015 թվականին և դրամահավաք Հայաստանի հիվանդ երեխաների համար 2017 թվականին։

Անձնական կյանք
--------------

2012 թվականին Միշոն Լոս Անջելեսում ծանոթացել է հեռուստապրոդյուսեր, հաղորդավարուհի և դերասանուհի Սոնա Հովհաննիսյանի հետ։ 2015 թվականին նրանք ամուսնացել են Երևանում։

Սկավառակագրություն
------------------

Միշոյի ալբոմները 2004 թվականց մինչ օրս․

### Հայ Տղեք

* *Հայ Տղեք* - 2004
* *Մի Կաթիլ Մեղր* - 2006

### Սոլո ալբոմներ

* *Էկա, տեսա, ...ի* - 2007
* *Քաղաքը խոսում ա, լսեք... -* 2009
* *Զրո* - 2010
* *Իմ Լեզուն* - 2011
* *Բծախնդիր* - 2015
* *Մառախուղ* - 2017
* *Խճճված Ջուր* - 2020

### Համատեղ ալբոմներ

* *Ինկվամ (Գարիկի հետ)* - 2009
* *Մի Քանի Հոգի (որպես «Մի Քանի Հոգի» խմբի անդամ)* - 2013
* *Մի Քանի Հոգի 2 (որպես «Մի Քանի Հոգի» խմբի անդամ)* - 2018

Ծանոթագրություններ
------------------

1. ↑  Gevorgyan, Siranuysh (2009 թ․ հոկտեմբերի 16). «Armenia Rap Rapprochement: Hay Tgheq Misho and Hayko reach peace over "puppy" protocols». *ArmeniaNow.com*. Արխիվացված է օրիգինալից 2010 թ․ դեկտեմբերի 15-ին. Վերցված է 2012 թ․ օգոստոսի 30-ին.
2. 1 2 3  «Տենաս տենց լոմբարդ կա՞, որ սիրտս գրավ դնեմ…» Archived 2012-10-14 at the Wayback Machine.
3. ↑  ՄԻՇՈ Archived 2017-10-14 at the Wayback Machine. avproduction.am
4. ↑  "Mer Bake 3"
5. ↑  A Millionaire Wanted at IMDB
6. ↑  Poker AM at IMDB
7. ↑  Four Buddies and the Bride at IMDB
8. ↑  "Tumo Workshop"
9. ↑  "VivaCellMTS"
10. ↑  "Super Bit"
11. ↑  "Blood Drive Performance"
12. ↑  «"Blood Drive Event Participants"». Արխիվացված է օրիգինալից 2021 թ․ օգոստոսի 13-ին. Վերցված է 2021 թ․ սեպտեմբերի 16-ին.
13. ↑  "Charity Event in Brussels"
14. ↑  "Charity Concert"
15. ↑  "Sona Oganesyan IMDB"
16. ↑  "Hollywood Reporter"
17. ↑  "Sona's & Misho's Wedding"
18. ↑  Misho - Дискография (2007-2011)
19. ↑  Misho Albums
20. ↑

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Deezer · Ինստագրամ · Spotify · ՅուԹյուբ |
|  |
| Թեմատիկ կայքեր | Discogs · Internet Movie Database |
|  |
| Բառարաններ և հանրագիտարաններ | AV Production |

 |